Duisende ruk op in ooste van Oekraïne teen besetters – praag.co.za — 20 jaar jonk!
Dit die vermoede versterk dat die selfaangestelde owerhede – wat in wese eintlik twee oligarge is wat hulself in Kiëf in beheer geplaas het – nie in ‘n houvas op die land het na hul onlangse staatsgreep nie.
Die putsch-regering is uiters ongewild by die inwoners omdat hulle nie verkies is nie.
Betogers in die stede van Donetsk, Lugansk, en Kharkov het Sondag staatskantore beset.
In Donetsk het inwoners ook daarop aangedring dat ‘n onafhanklikheidsreferendum gehou word. Die meerderheid van die inwoners is Russiese sprekers.
Meer as 2000 mense het in die middel van Donetsk ‘n petisie geteken ter ondersteuning van die Berkut-beamptes. Hulle glo die beamptes word valslik beskuldig van die gebruik van vuurwapens teen die betogers tydens die Maidanpleinoproer.
Ooggetuies en mediese personeel by die lykshuis en hospitale het intussen bevestig dat lede van Berkut sowel as die betogers deur sluipskutters met dieselfde wapens gedood of gewond is.
Die deelnemers het ‘n beroep op die “onwettige junta in Kiëf” gedoen om politieke onderdrukking en vervolging van andersdenkendes te beëindig, het die ITAR-Tass-nuusagentskap berig.
Hulle eis dat hul reg om selfbeskikking gerespekteer word, en oefen druk uit sodat ‘n Krim-styl referendum oor onafhanklikheid van Oekraïne gehou word.
Die betogers het Russiese nasionale vlae rondgeswaai, “Rusland! Rusland!”gedreunsing en baniere opgehou wat aandring daarop dat die nuwe streeksgoewerneur van Donetsk bedank.
Die streeksgoewerneur, Sergey Taruta, wat onlangs aangestel is deur Kiëf, moet uit, sê hulle.
Skrywer Karin RoodtGepubliseer op 7 April 2014 Kategorieë Internasionale nuus, NuusSleutelwoord die Krim, Donetsk, Kharkov, Kiëf, Lugansk, Oekraïne, onafhanklikheidsreferendum, onwettige junta in Kiëf, putsch, selfbeskikking, staatsgreep
Vorige Vorige artikel: Baie diep sein kan vermiste vlug MH370 ‘onbereikbaar’ maak
Volgende Volgende artikel: Die foute van die verlede